open-index/open-wikipedia-markdown huggingface dataset:
বেহুলা

**বেহুলা** প্রাচীন বাংলার সুবিখ্যাত মঙ্গলকাব্য মনসামঙ্গলের প্রধান চরিত্র এবং চাঁদ সওদাগরের পুত্র লখিন্দরের স্ত্রী।

চাঁদ সওদাগরের পুত্র লখিন্দর ও তার ব্যবসায়ীক সতীর্থ সাহার কন্যা বেহুলার জন্ম হয় সমসাময়িক কালে। দুটি শিশুই একসাথে বেড়ে ওঠে এবং একে অপরের জন্য সম্পূর্ণ উপযুক্ত বলে গণ্য হয়। লখিন্দরের পিতা চন্দ্রবণিক বা চাঁদ সওদাগর ছিলেন হিন্দু দেবতা শিবের একনিষ্ঠ পূজারী। তাই তিনি অন্য কোন দেবতার আরাধনা করতেন না। অপরদিকে শিবের কন্যা মনসা ছিলেন সর্পদেবী, কিন্তু তিনি কোথাও পূজিতা হতেন না। তার পিতা শিব তাকে বলেন যে যদি কোন ভক্তিমান শৈব (শিবের উপাসক) প্রথম মনসার পূজা করেন তাহলেই মর্ত্যে তার পূজার প্রচলন সম্ভব। তখন মনসা চাঁদ সওদাগর কে নির্বাচন করে তাকেই অনুরোধ করেন মনসা পূজার আয়োজন করার জন্য, কিন্তু শিবের উপাসক চাঁদ সওদাগর মনসার প্রস্তাবে অস্বীকৃত হন। তখন ক্রোধোন্মত্ত মনসা তাকে অভিশাপ দেন যে তার প্রত্যেক পুত্রের জীবন তিনি বিনাশ করবেন। মনসার অভিশাপে এইভাবে একে একে লখিন্দর ব্যতীত চাঁদ সওদাগরের সকল পুত্রই সর্পদংশনে নিহত হয়। তাই লখিন্দরের বিবাহের সময় চাঁদ সওদাগর অতিরিক্ত সতর্কতা হিসেবে দেবতা বিশ্বকর্মার সাহায্যে এমন বাসর ঘর তৈরি করেন যা সাপের পক্ষে ছিদ্র করা সম্ভব নয়।

কিন্তু সকল সাবধানতা স্বত্ত্বেও মনসা তার উদ্দেশ্য বাস্তবায়নে সমর্থ হয়। তার পাঠানো একটি সাপ লখিন্দরকে হত্যা করে। প্রচলিত প্রথা অনুসারে যারা সাপের দংশনে নিহত হত তাদের সৎকার প্রচলিত পদ্ধতিতে না করে তাদের মৃতদেহ ভেলায় করে নদীতে ভাসিয়ে দেয়া হত এ আশায় যে ব্যক্তিটি হয়ত কোন অলৌকিক পদ্ধতিতে ফিরে আসবে। বেহুলা সবার বাধা অগ্রাহ্য করে তার মৃত স্বামীর সাথে ভেলায় চড়ে বসে। তারা ছয় মাস ধরে যাত্রা করে এবং গ্রামের পর গ্রাম পাড়ি দিতে থাকে। এই অবস্থায় মৃতদেহ পচে যেতে শুরু করে এবং গ্রামবাসীরা তাকে মানসিক ভারসাম্যহীন মনে করতে থাকে। বেহুলা মনসার কাছে প্রার্থনা অব্যাহত রাখে। তবে মনসা ভেলাটিকেই কেবল ভাসিয়ে রাখতে সাহায্য করে।

একসময় ভেলাটি মনসার পালক মাতা নিতার কাছে আসে। তিনি নদীতীরে ধোপার কাজ করার সময় ভেলাটি ভূমি স্পর্শ করে। তিনি মনসার কাছে বেহুলার নিরবচ্ছিন্ন প্রার্থনা দেখে বেহুলাকে তার কাছে নিয়ে যাবার সিদ্ধান্ত নেন। তিনি তার ঐশ্বরিক ক্ষমতাবলে চোখের পলকে বেহুলা ও মৃত লখিন্দরকে স্বর্গে পৌছে দেন। মনসা বলেন, তুমি তাকে (লখিন্দর) ফিরে পাবার যোগ্য, কিন্তু এটি কেবলি সম্ভব হবে যদি তুমি তোমার শ্বশুরকে আবার আমার পূজারী করতে পার।

“আমি পারব,” বেহুলা জবাব দেয় এবং সেই সাথেই তার স্বামীর মৃতদেহে জীবন ফিরে আসতে শুরু করে। তার ক্ষয়ে যাওয়া মাংস ফিরে আসে এবং লখিন্দর তার চোখ মেলে তাকায়। এরপর লখিন্দর বেহুলার দিকে তাকিয়ে হাসে।

তাদের পথপ্রদর্শক নিতাকে নিয়ে তারা পৃথিবীতে ফিরে আসে। বেহুলা তার শাশুড়ির সহযোগিতায় চাঁদ সওদাগরকে মনসার উপাসনা করতে সম্মত করেন।

## বেহুলার বাসর ঘর
বেহুলার বাসর ঘর বগুড়া সদরের  গোকুল নামক স্থানে অবস্থিত। বগুড়া শহর হতে প্রায় ১১ কিঃ মিঃ উত্তরে এর অবস্থান।

## তথ্যসূত্র

বিষয়শ্রেণী:বাঙালি সংস্কৃতি
বিষয়শ্রেণী:বাংলা সাহিত্য
বিষয়শ্রেণী:বাংলা লোকসাহিত্য
বিষয়শ্রেণী:হিন্দু পৌরাণিক চরিত্র
উভচর প্রাণী

ডান|থাম্ব|250px|এক জাতের গেছো ব্যাঙ
ডান|থাম্ব|200px|একটি সালামান্ডার
ডান|থাম্ব|200px|একটি সিসিলিয়ান

**উভচর** হল **অ্যাম্ফিবিয়া** শ্রেণীর ectothermic, টেট্রাপড মেরুদন্ডী প্রাণী। আধুনিক উভচরেরা হল লিসামফিবিয়া। তারা বিভিন্ন ধরনের বসবাস অভ্যাস গড়ে তুলেছে, বেশিরভাগ প্রজাতিই মাটি, fossorial, arboreal বা স্বাদু জলের জলজ প্রাণী। উভচরেরা সাধারণত জলে লার্ভা হিসেবে জীবন শুরু করে কিন্তু কিছু প্রজাতি আচরণগত অভিযোজন করে এই ব্যবস্থাটি এড়িয়ে যেতে পারে। প্রাথমিকভাবে লার্ভা অবস্থায় পানিতে শ্বাস নেবার সক্ষমতা থেকে বড় হতে হতে শারীরিক রূপান্তরের মধ্য দিয়ে ফুসফুসের মাধ্যমে শ্বাস কাজ চালানোর সক্ষমতা অর্জন করে। উভচরেরা তাদের ত্বককে দ্বিতীয় শ্বসন সহায়ক বর্হিরাঙ্গ হিসেবে ব্যবহার করে এবং কিছু মাটির সালামান্ডার এবং ব্যাঙ শুধুমাত্র তাদের চামড়ার উপর নির্ভর করে কারণ তাদের কোন ফুসফুস নেই। তারা বাহ্যত টিকটিকির সাথে মিলে কিন্তু সরীসৃপের স্তন্যপায়ী ও পাখির মত ভূমিতে বংশবৃদ্ধি করে তাদের জলের প্রয়োজন হয় না। এদের জটিল বংশবৃদ্ধি প্রক্রিয়া ও বিশেষ ত্বকের জন্য বাস্তব্যবিদ্যা নির্দেশক রয়েছে। তাছাড়া গত কয়েক দশকে সারা পৃথিবীতে উভচর প্রাণীর অনেক প্রজাতি সংখ্যা আশংকাজনক হারে কমেছে।

সাধারণত সেই সব প্রাণীদেরকে **উভচর প্রাণী** () বলা হয় যাদের ত্বক চুলহীন ও ভেজা থাকে এবং এই ত্বকের মধ্য দিয়ে পানি দেহের ভেতরে-বাইরে আসা-যাওয়া করতে পারে। প্রায় সব উভচর প্রাণীই তাদের জীবনের প্রথম অংশ পানিতে কাটায় এবং পরবর্তী জীবন স্থলে অতিবাহিত করে। এই দ্বৈত জীবনযাপনের কারণেই এদের নাম দেয়া হয়েছে উভচর। এদের ইংরেজি নাম amphibian গ্রিক শব্দ amphi অর্থাৎ উভয় এবং bios অর্থাৎ জীবন থেকে এসেছে। উভচর প্রাণীরাই ছিল প্রথম মেরুদণ্ডী প্রাণী যারা অভিযোজনের মাধ্যমে স্থলে বসবাস করা শুরু করে। এরা সরীসৃপদের পূর্বপুরুষ, যেগুলি আবার পাখি ও স্তন্যপায়ীদের পূর্বপুরুষ।

সমস্ত উভচর প্রাণীকে তিনটি মূল বর্গে ভাগ করা যায়:
# কাউডাটা বা লেজযুক্ত উভচর; এদের মধ্যে আছে সাইরেন, সালামান্ডার, ও নিউট।
# অ্যানুরা বা লেজবিহীন উভচর; এদের মধ্যে আছে বিভিন্ন জাতের ব্যাঙ।
# জিম্নোফিওনা; এরা অনেকটা কেঁচোসদৃশ, যেমন সিসিলিয়ান।
     
বিজ্ঞানীরা প্রায় ৬,০০০ প্রজাতির উভচর প্রাণীর সন্ধান পেয়েছেন। এদের মধ্যে ব্যাঙের প্রজাতির সংখ্যাই সবচেয়ে বেশি; এ পর্যন্ত প্রায় ৫৩৬২ প্রজাতির ব্যাঙ আবিষ্কৃত হয়েছে। Frog–বা সোনা ব্যাঙের ত্বক সাধারণত মসৃণ ও এদের পা লম্বা। আর Toad- বা কুনো ব্যাঙের ত্বক অমসৃণ, গ্রন্থিযুক্ত এবং এদের পা ছোট ছোট।

ব্যাঙের বাইরে অন্যান্য উভচরদের মধ্যে সবচেয়ে বেশি প্রজাতি আছে সালামান্ডার নামের প্রাণীর। এদের প্রজাতি সংখ্যা প্রায় ৫৫৬। এই শ্রেণীর উভচরদের দেহ সরু ও লম্বা এবং লেজযুক্ত।

সবচেয়ে কম সংখ্যক প্রজাতির উভচর হল সিসিলিয়ান জাতের উভচর। এদের প্রজাতির সংখ্যা ১৭৩। এদের কোন হাত-পা নেই, তাই এরা দেখতে অনেকটা কেঁচোর মত। এদের বেশির ভাগই ভূ-তলদেশে মাটি খুঁড়ে বসবাস করে, তবে এদের কিছু কিছু প্রজাতি পানিতেও থাকে।

## তথ্যসূত্র

## বহিঃসংযোগ

* Amphibians – AnimalSpot.net
* ArchéoZooThèque : Amphibians skeletons drawings : available in vector, image and PDF formats
* Amphibian Specialist Group
* Amphibian Ark
* AmphibiaWeb
* Global Amphibian Assessment 
* Amphibian vocalisations on Archival Sound Recordings 


বিষয়শ্রেণী:জন অ্যাডওয়ার্ড গ্রে কর্তৃক নামকরণকৃত ট্যাক্সা
হ্রদ

thumb|হ্রদ
**হ্রদ** হল একটি প্রাকৃতিকভাবে সৃষ্ট, অপেক্ষাকৃত বড় জলের অংশ যা শুষ্ক ভূমি দ্বারা বেষ্টিত একটি অববাহিকায় স্থানান্তরিত হয়। একটি হ্রদের সাধারণত আন্তঃপ্রবাহ বা বহিঃপ্রবাহের প্রবাহের তুলনায় একটি ধীর গতিশীল প্রবাহ থাকে যা এটিকে ভরানো বা নিষ্কাশনের জন্য কাজ করে।

হ্রদ ভূ-বেষ্টিত লবণাক্ত বা মিষ্টি স্থির পানির বা জলের বড় আকারের জলাশয়। হ্রদ উপসাগর বা ছোট সাগরের মত কোন মহাসমুদ্রের সাথে সংযুক্ত নয়, তাই এতে জোয়ার ভাটা হয় না। বিভিন্ন ভূ-তাত্ত্বিক কারণে মাটি নিচু হয়ে হ্রদের সৃষ্টি হতে পারে। স্তরীভূত শিলায় ভাঁজের সৃষ্টি হয়ে, অনেক বড় আকারের শিলাস্তর ফাটলের আকারে স্থানচ্যুত হলে, কিংবা ভূমিধ্বসের ফলে পাহাড়ী নদীর গতিপথে প্রতিবন্ধকতার সৃষ্টি হয়ে হ্রদের সৃষ্টি হতে পারে। এছাড়া হিমবাহের মাধ্যমেও অনেক হ্রদ তৈরি হয়। হিমবাহগুলি এদের গতিপথে ভূ-পৃষ্ঠে গভীর খাঁজের সৃষ্টি করে এবং পরবর্তীতে কোন কারণে হিমবাহগুলি সরে গেলে এসব স্থানে হ্রদের সৃষ্টি হয়। উত্তর আমেরিকার অনেক হ্রদ এভাবেই তৈরি হয়েছে।
 
সরাসরি বৃষ্টিপাত ও হ্রদে পতিত হওয়া নদী বা জলধারা হ্রদে পানির বা জলের সরবরাহ করে। বৃহত্তর ভৌগোলিক কালের প্রেক্ষাপটে হ্রদগুলি গঠিত হয়েছে, অদৃশ্য হয়েছে ও আবার গঠিত হয়েছে। ঊষর জলবায়ু অঞ্চলে হ্রদ শুকিয়ে বদ্ধ জলাভূমিতে পরিণত হয়। স্বল্প-বৃষ্টিপ্রবণ অঞ্চলে ঋতুভদে হ্রদগুলি পানিতে ভরাট হয় ও আবার বহুদিনের জন্য শুকিয়ে যায়।

যেসমস্ত হ্রদে বাষ্পীভবন হার বেশি ও পানি বা জল উপচে পড়ার প্রবণতা কম, সেগুলিতে পানিতে দ্রবীভূত উপাদানগুলির ঘনত্ব বেড়ে যায় এবং এদের মধ্যে প্রধান উপাদানের প্রকৃতির উপর ভিত্তি করে অনেক সময় হ্রদের শ্রেণিবিভাগ করা হয়। যেমন লবণ হ্রদগুলির মূল দ্রব হচ্ছে সাধারণ লবণ, তিক্ত হ্রদগুলির মূল দ্রব হচ্ছে বিভিন্ন সালফেট; ক্ষারীয় হ্রদগুলিতে কার্বনেট; বোরাক্স হ্রদে বোরেট, ইত্যাদি।

সমুদ্র সমতল থেকে যেকোন উচ্চতাতেই হ্রদ গঠিত হতে পারে। সারা বিশ্বের হ্রদগুলি বিভিন্ন উচ্চতায় অবস্থিত।

বিশ্বের প্রায় অর্ধেক হ্রদ কানাডাতে অবস্থিত। উচ্চ অক্ষাংশের অঞ্চলে, বিশেষত পার্বত্য অঞ্চলে, যেখানে হিমবাহের ক্রিয়ার সম্ভাবনা আছে, সেখানে প্রচুর হ্রদ দেখা যায়।

অনেক হ্রদ মাছ ও খনিজ পদার্থের উৎস হিসেবে, অবকাশ কেন্দ্র হিসেবে ও অন্যান্য দিক থেকে বাণিজ্যিকভাবে গুরুত্বপূর্ণ। 
কাস্পিয়ান সাগর, সুপিরিয়র হ্রদ ও ভিক্টোরিয়া হ্রদ বিশ্বের বৃহত্তম তিনটি হ্রদ। এদের মধ্যে কাস্পিয়ান সাগর সবচেয়ে বড় ও এর আয়তন ৩,৭০,৯৯৮ বর্গ কিলোমিটার। মৃত সাগর বিশ্বের নিম্নতম হ্রদ; এটি সমুদ্র তলদেশের ৪০৮ মিটার নিচে অবস্থিত। বৈকাল হ্রদ বিশ্বের গভীরতম মিষ্টি পানির হ্রদ; এটি সর্বোচ্চ ১৬৩৭ মিটার পর্যন্ত গভীর।

## হ্রদের ধরনসমূহ
হ্রদকে প্রধানত তিন ভাগে ভাগ করা যায়। যথাঃ

১. **অলিগোট্রাফিক হ্রদ**

২. **ইউট্রাফিক হ্রদ**

৩. **ডিসট্রাফিক হ্রদ**

## আরও দেখুন
* আয়তন অনুযায়ী হ্রদসমূহের তালিকা

## তথ্যসূত্র

বিষয়শ্রেণী:প্রবাহজ ভূমিরূপ
বিষয়শ্রেণী:হ্রদ
বিষয়শ্রেণী:জলরাশি
আর্জেন্টিনার ভাষা

[থাম্ব|আর্জেন্টিনায় [স্প্যানিশ ভাষা এর দ্বান্দ্বিক রূপ]]
দক্ষিণ আমেরিকার স্পেনীয়ভাষী দেশগুলির মধ্যে আর্জেন্টিনা বৃহত্তম। স্পেনীয় ভাষা আর্জেন্টিনার সরকারি ভাষা। ১৫১৬ সালে এখানে স্পেনীয় উপনিবেশ স্থাপনকারীদের পদার্পণ হয় এবং ১৮১৬ সাল পর্যন্ত দেশটি স্পেনের উপনিবেশ ছিল। ২০১০ সালের আদমশুমারি ও অন্যান্য গবেষণা অনুযায়ী আর্জেন্টিনাতে প্রায় ৪ কোটি ৯ লক্ষ লোক স্পেনীয় ভাষাতে কথা বলে (অর্থাৎ প্রায় সমগ্র জনসংখ্যা).

আর্জেন্টিনায় কথিত স্পেনীয় ভাষার কিছু নিজস্ব বৈশিষ্ট্য আছে। আর্জেন্টিনার স্পেনীয় ভাষায় প্রচুর পরিমাণে স্থানীয় আদিবাসী ভাষার শব্দ প্রবেশ করেছে। এই আদিবাসী ভাষাগুলির মধ্যে আছে উত্তর-পশ্চিমের কেচুয়া ভাষা, উত্তর-পূর্বের গুয়ারানি ভাষা, এবং দক্ষিণের মাপুদুংগুন ভাষা। এই ভাষাগুলি আর্জেন্টিনার স্পেনীয় ভাষার উচ্চারণ ও ব্যাকরণকে প্রভাবিত করেছে। কেচুয়া আন্দেস পর্বতমালা অঞ্চলের ভাষা, এটি ইনকা সাম্রাজ্যের সরকারি ভাষা ছিল।

এছাড়া অন্যান্য ইউরোপীয় ভাষাও আর্জেন্টিনার স্পেনীয় ভাষার উপর প্রভাব ফেলেছে। আর্জেন্টিনায় ১৯শ শতকের মাঝামাঝি থেকে ২০শ শতকের শেষভাগ পর্যন্ত যেসব ইউরোপীয় অভিবাসী এসেছে, তারা এই প্রভাবের কারণ। এদের মধ্যে সবচেয়ে বেশি প্রভাবশালী হল ইতালীয়রা, তবে পোলীয়, রুশ, ফরাসি ও জার্মানরাও আছে।

আর্জেন্টিনীয়রা দ্বিতীয় পুরুষ একবচনের জন্য Tu সর্বনামের বদলে Vos সর্বনাম ব্যবহার করে। আর্জেন্টিনীয় স্পেনীয় ভাষার শব্দভাণ্ডারে ইংরেজি শব্দের অণুপ্রবেশ অন্যান্য স্পেনীয়ভাষী দেশগুলির তুলনায় বেশি।

২০শ শতকের শুরুর দিকে আর্জেন্টিনায় হাজার হাজার ইতালীয় পাড়ি জমায়, ফলে দেশটিতে ইতালীয় বংশোদ্ভুত লোকের পরিমাণ ২৫% শতাংশ থেকে বেড়ে ৫০% হয়ে যায়। এই প্রথম প্রজন্মের আর্জেন্টিনীয়-ইতালীয়রা স্পেনীয় ও ইতালীয় ভাষার মিশ্রণে একটি জগাখিচুড়ি ভাষায় কথা বলত, যাকে বলা হত "কোকোলিচে"। কোকোলিচে ছিল স্থানীয় আর্জেন্টিনীয়দের জন্য হাস্যাস্পদ একটি ভাষা। স্থানীয় সংস্কৃতির বিভিন্ন মাধ্যমে - গল্প-উপন্যাস-নাটকে এগুলি হাসির উপাদান হিসেবে ব্যবহৃত হত। তবে পরবর্তী প্রজন্মের ইতালীয়রা স্পেনীয় ভাষা আত্মীকৃত করে নেয় এবং কোকোলিচেও নির্মূল হয়ে যায়।

## তথ্যসূত্র

## বহিঃসংযোগ
* আর্জেন্টিনার ভাষার উপর এথনোলগ-এর রিপোর্ট


বিষয়শ্রেণী:আর্জেন্টিনা
বিষয়শ্রেণী:দক্ষিণ আমেরিকার ভাষা
এসআইএল ইন্টারন‌্যাশনাল

**এসআইএল ইন্টারন্যাশনাল** () একটি মার্কিন যুক্তরাষ্ট্র-ভিত্তিক অলাভজনক খ্রিস্টান সংস্থা। সংস্থাটির লক্ষ্য হল পৃথিবীব্যাপী মানুষের ভাষাগুলো অধ্যয়ন ও নথিভুক্তকরণপূর্বক ভাষিক জ্ঞান আহরণ, সাক্ষরতা বৃদ্ধি, তথা ভাষাগুলোতে বাইবেল অনুবাদ করা। সংখ্যালঘু ভাষাগুলোকে বিকাশে সহায়তা করাও সংস্থাটির একটি উদ্দেশ্য। ১৯৩৪ সালে মার্কিন খ্রিস্টান ধর্মপ্রচারক উইলিয়াম ক্যামেরুন টাউনসেন্ড সংস্থাটি প্রতিষ্ঠা করেন।

সংস্থাটির সদরদপ্তর মার্কিন যুক্তরাষ্ট্রের টেক্সাস রাজ্যের ডালাসে অবস্থিত।

## তথ্যসূত্র


বিষয়শ্রেণী:ভাষাবৈজ্ঞানিক সংগঠন
বিষয়শ্রেণী:খ্রিস্টধর্ম প্রচারণা
বিষয়শ্রেণী:খ্রিস্টধর্ম সম্পর্কিত বিতর্ক
বিষয়শ্রেণী:মার্কিন যুক্তরাষ্ট্র ভিত্তিক ধর্মীয় সংগঠন
বিষয়শ্রেণী:ধর্মপ্রচারক ভাষাবিদ
বিশৃঙ্খলা তত্ত্ব

[thumb|right|''r''&nbsp;=&nbsp;28, σ&nbsp;=&nbsp;10, ''b''&nbsp;=&nbsp;8/3 মানগুলির জন্য [লোরেন্‌ৎস আকর্ষক|লোরেন্‌ৎস আকর্ষকের লেখচিত্র]]

গণিত ও পদার্থবিজ্ঞানে **বিশৃঙ্খলা তত্ত্ব** () কতগুলি অ-যোগাশ্রয়ী গতিশীল ব্যবস্থার আচরণ বর্ণনা করে। এই ব্যবস্থাগুলি কিছু শর্তের অধীনে এমন এক ধরনের গতিশীল আচরণ প্রদর্শন করে যেগুলি প্রাথমিক শর্তের উপর সংবেদনশীল। এই সংবেদনশীলতার কারণে বিশৃঙ্খল ব্যবস্থাগুলির আচরণ অনির্দিষ্ট বা দৈব (random) বলে মনে হয়, কারণ প্রাথমিক শর্তগুলিতে অবস্থিত ত্রুটিগুলিতে সূচকীয় বৃদ্ধি (exponential growth) ঘটে। এই ব্যবস্থাগুলি নিয়তিবাদী (deterministic) এই অর্থে যে তাদের ভবিষ্যৎ গতিময়তা প্রাথমিক শর্তগুলি দ্বারা সুসংজ্ঞায়িত। কিন্তু তারপরেও এগুলিতে বিশৃঙ্খলা ঘটে।

পরীক্ষাগারে বিভিন্ন ব্যবস্থায় বিশৃঙ্খল আচরণ পরিলক্ষিত হয়েছে। এদের মধ্যে আছে বৈদ্যুতিক বর্তনী, লেজার, রাসায়নিক বিক্রিয়া, প্রবাহী গতিবিদ্যা, এবং বিভিন্ন যান্ত্রিক ও চৌম্বক-যান্ত্রিক যন্ত্র। সৌরজগতের উপগ্রহগুলির গতি, বাস্তুব্যবস্থায় জনসংখ্যার বৃদ্ধি, নিউরনের সক্রিয়ন বিভব, আণবিক স্পন্দন, আবহাওয়া ও জলবায়ু , ইত্যাদি প্রাকৃতিক ঘটনাবলিতেও গাণিতিক বিশৃঙ্খলা দেখতে পাওয়া যায়।

গাণিতিক বিশৃঙ্খলা প্রদর্শন করে এমন ব্যবস্থাগুলি নিয়তিবাদী (deterministic) বলে এগুলোর মধ্যে এক অর্থে শৃঙ্খলা আছে। অর্থাৎ এগুলি পুরোপুরি বিশৃঙ্খল নয়। এই ব্যবস্থাগুলির পরিসংখ্যানিক আচরণও সুসংজ্ঞায়িত। উদাহরণস্বরূপ, চিত্রের লোরেন্‌ৎস ব্যবস্থাটি গাণিতিকভাবে বিশৃঙ্খল, কিন্তু এর কাঠামো সুসংজ্ঞায়িত।

## তথ্যসূত্র

## বহিঃসংযোগ

* 
* Nonlinear Dynamics Research Group with Animations in Flash
* The Chaos group at the University of Maryland
* The Chaos Hypertextbook. An introductory primer on chaos and fractals
* ChaosBook.org An advanced graduate textbook on chaos (no fractals)
* Society for Chaos Theory in Psychology & Life Sciences
* Nonlinear Dynamics Research Group at CSDC, Florence Italy
* Interactive live chaotic pendulum experiment, allows users to interact and sample data from a real working damped driven chaotic pendulum
* Nonlinear dynamics: how science comprehends chaos, talk presented by Sunny Auyang, 1998.
* Nonlinear Dynamics. Models of bifurcation and chaos by Elmer G. Wiens
* Gleick's ''Chaos'' (excerpt) 
* Systems Analysis, Modelling and Prediction Group at the University of Oxford
* A page about the Mackey-Glass equation
* High Anxieties — The Mathematics of Chaos (2008) BBC documentary directed by David Malone
* The chaos theory of evolution – article published in Newscientist featuring similarities of evolution and non-linear systems including fractal nature of life and chaos.
* Jos Leys, Étienne Ghys et Aurélien Alvarez,  ''Chaos, A Mathematical Adventure''. Nine films about dynamical systems, the butterfly effect and chaos theory, intended for a wide audience.
* "Chaos Theory", BBC Radio 4 discussion with Susan Greenfield, David Papineau & Neil Johnson (*In Our Time*, May 16, 2002)

বিষয়শ্রেণী:গণিত
বিষয়শ্রেণী:বিশৃঙ্খলা তত্ত্ব
বিষয়শ্রেণী:জটিল ব্যবস্থাদি তত্ত্ব
বিষয়শ্রেণী:গবেষণার পরিগণনামূলক ক্ষেত্র
আলজেরিয়ার ভাষা

থাম্ব|ডান|300px|আলজিয়ার্সে দ্বিভাষিক ফরাসি-আরবি চিহ্ন।

আলজেরিয়াতে বর্তমানে একটি বহুভাষিক অবস্থা বিরাজমান, যেখানে আরবি, ফরাসি ও বার্বার ভাষা তিনটি প্রধান ভাষা।

ফ্রান্সের থেকে স্বাধীনতা লাভের পরপরই ফরাসি ঔপনেবিশক আমলের প্রতিক্রিয়া হিসেবে আলজেরিয়াতে "আরবিকরণ" শুরু হয়। আলজেরীয় সরকার আরবি ভাষাকে কেবল একমাত্র সরকারি ভাষা হিসেবেই ঘোষণা দেয়নি, বরং শিক্ষা, ব্যবসা, গণমাধ্যম --- সব ক্ষেত্রে ফরাসির বদলে আরবিকে একমাত্র ভাষা হিসেবে প্রতিষ্ঠা করার চেষ্টা করে। তারা একই সাথে একটি আদর্শ আলজেরীয় আরবি ভাষা প্রবর্তনের মাধ্যমে আলজেরিয়ায় প্রচলিত নানা আরবি উপভাষাগুলির মধ্যে একটি সমতা আনার চেষ্টা করেন। আলজেরিয়াতে তাই তিন ধরনের আরবি প্রচলিত --- ধ্রুপদী আরবি বা কুরআন শরীফের আরবি ভাষা, যা ভাষাতাত্ত্বিক দৃষ্টিকোণ থেকে অত্যন্ত উচ্চমানের আরবি হিসেবে পরিগণিত; আধুনিক আলজেরীয় আরবি যা সরকারি কাজকর্ম, শিক্ষা, গণমাধ্যম, ব্যবসা ইত্যাদিতে ব্যবহৃত; এবং বিভিন্ন আঞ্চলিক আরবি উপভাষাসমূহ, যেগুলোর সামাজিক মর্যাদা নিম্ন এবং লিখিত মাধ্যমে যেগুলির প্রচলন নেই।

কিন্তু ফরাসির প্রভাব অপসারণের উদ্দেশ্যে ভাষা বিষয়ক অনেক পরিকল্পনা করা হলেও আলজেরিয়ার স্কুল কলেজে প্রধান বিদেশী ভাষা হিসেবে এখনও ফরাসি ভাষাই শেখানো হয়। এর অন্যতম কারণ ফ্রান্সে বিপুল সংখ্যক ফরাসি-ভাষী আলজেরীয় অভিবাসী আছেন, যারা এখনও মাতৃভূমির সাথে নিয়মিত যোগাযোগ রাখেন। এছাড়া স্যাটেলাইট চ্যানেলের আবির্ভাবের পর আলজেরীয়রা ঘরে বসেই ফরাসি টেলিভিশনের সমস্ত চ্যানেল উপভোগ করতে পারেন। তবে ফরাসি ভাষার এই মর্যাদা বর্তমানে ইংরেজির কাছে খানিকটা হুমকির সম্মুখীন।

আলজেরিয়ার জনগণের প্রায় ২৫ থেকে ৩০% লোক উত্তর আফ্রিকার আদিবাসী বার্বার সম্প্রদায়ের অন্তর্ভুক্ত এবং এদের মাতৃভাষা আরবি নয়, বরং বার্বার ভাষা। কিন্তু এদের ভাষাকে আলজেরিয়ার সংবিধানে সম্পূর্ণ উপেক্ষা করা হয়েছিল। বার্বারেরা এই উপেক্ষা সুনজরে দেখেনি। ২০০১ সালে এক বিদ্রোহের পর বার্বার ভাষাকে আলজেরিয়ার দ্বিতীয় জাতীয় ভাষার মর্যাদা দেয়া হয়। তবে সরকারি কাজে ও শিক্ষাক্ষেত্রে এখনো এর প্রচলন হয়নি।

## তথ্যসূত্র

## বহিঃসংযোগ
* আলজেরিয়ার ভাষার উপর এথনোলগ-এর রিপোর্ট


বিষয়শ্রেণী:আলজেরিয়া
বিষয়শ্রেণী:আফ্রিকার ভাষা
ওয়র্ড্‌স অ্যান্ড রুল্‌স

থাম্ব|150px
***ওয়র্ড্‌স অ্যান্ড রুল্‌স: দ্য ইনগ্রিডিয়েন্ট্‌স অফ ল্যাংগুয়েজ*** () () মার্কিন বোধবিজ্ঞানী স্টিভেন পিংকার রচিত ও ১৯৯৯ সালে প্রকাশিত একটি জনপ্রিয় ভাষাবিজ্ঞানের বই। বইটিতে পিংকার নিয়মিত ও অনিয়মিত ক্রিয়াপদ নিয়ে আলোচন করেছেন। পিংকারের ভাষায় বইটি লেখার উদ্দেশ্য "to illuminate the nature of language and mind by choosing a single phenomenon and examining it from every angle imaginable" অর্থাৎ "ভাষা ও মনের প্রকৃতি ব্যাখ্যা করার জন্য একটি ঘটনা বেছে নিয়ে সম্ভাব্য সমস্ত দৃষ্টিকোণ থেকে সেটিকে বিচার করা।" পিংকারের বিশ্লেষণ চম্‌স্কি প্রস্তাবিত বিশ্বজনীন ব্যাকরণের ধারণাকে সমর্থন করে এবং পিংকারের নিজস্ব বিশ্বাস যে ভাষাসহ মানুষের প্রকৃতির অনেক দিক বিবর্তনমূলক মনোবৈজ্ঞানিক উপায়ে ব্যাখ্যা করা সম্ভব, তাও এই বইতে পরিস্ফুট। বইটিতে ইংরেজি ভাষার (ও ক্ষেত্রবিশেষে জার্মান ভাষার) বিভিন্ন ব্যাকরণিক ত্রুটির রূপ ও ঘটনসংখ্যা (form and frequency) নিয়ে আলোচনার পাশাপাশি মস্তিষ্কে আঘাতপ্রাপ্ত (brain-damaged) লোকদের বাক-বৈকল্য (aphasia) নিয়েও আলোচনা করা হয়েছে।

## বহিঃসংযোগ
* ''Words and Rules'' বইটির ওয়েবসাইট

বিষয়শ্রেণী:১৯৯৯ সালে প্রকাশিত বই
বিষয়শ্রেণী:ভাষাবিজ্ঞানের বই
বিষয়শ্রেণী:ইংরেজি ভাষার বই
মৈথিলী ভাষা

**মৈথিলী** (মৈথিলী ভাষায়: मैथिली/𑒧𑒻𑒟𑒱𑒪𑒲) একটি ইন্দো-আর্য ভাষা। এটি মূলত ভারতের বিহার রাজ্য ও নেপালের পূর্বাঞ্চলীয় তেরাই এলাকায় প্রচলিত। ভাষাবিজ্ঞানীরা মৈথিলীকে একটি পূর্ব ইন্দো-আর্য ভাষাসমূহ এর একটি হিসেবে গণ্য করেন, তাই এটি কেন্দ্রীয় ইন্দো-আর্য ভাষা যেমন হিন্দি ভাষার চেয়ে আলাদা, এবং বাংলা, অসমীয়া ও ওড়িয়ার সাথে এর সম্পর্ক বেশি। 

## স্বীকৃতি
পূর্বে ভারতের আদমশুমারিতে এটিকে হিন্দির একটি উপভাষা হিসেবে গণ্য করা হয়েছিল। ২০০৩ সালে এটি ভারতের একটি স্বতন্ত্র সরকারি ভাষা হিসেবে সাংবিধানিক স্বীকৃতি পায়। ২০০৭ সালে নেপালের সংবিধান মৈথিলী ভাষাকে স্বীকৃতি দেয়।

## লিখন পদ্ধতি

মৈথিলী ভাষা মৈথিলী বর্ণমালাতে লেখা হত, যার সাথে বাংলা লিপির যথেষ্ট মিল আছে। মৈথিলী বর্ণমালা পূর্ব নাগরী লিপি থেকে সৃষ্ট। তবে বর্তমানে এটি দেবনাগরী লিপিতে লেখা হয়। মৈথিলী ভাষার নাম প্রাচীন ভারতীয় রাজ্য মিথিলা থেকে এসেছে। প্রায় সাড়ে চার কোটি লোক মৈথিলী ভাষায় কথা বলেন। এ ভাষার সবচেয়ে বিখ্যাত সাহিত্যিক হলেন কবি বিদ্যাপতি।

## তথ্যসূত্র

বিষয়শ্রেণী:ভারতের ভাষা
বিষয়শ্রেণী:নেপালের ভাষা
বিষয়শ্রেণী:বিহারি ভাষা
বিষয়শ্রেণী:ভারতের সরকারি ভাষাসমূহ
বিষয়শ্রেণী:মৈথিলী ভাষা
বিষয়শ্রেণী:মিথিলার সংস্কৃতি
বিষয়শ্রেণী:পূর্ব ইন্দো-আর্য ভাষা
বিষয়শ্রেণী:বিহারের ভাষা
বিষয়শ্রেণী:ঝাড়খণ্ডের ভাষা
বিষয়শ্রেণী:সরকারীভাবে ভারতীয় লিপিতে লেখা ভাষা
বিষয়শ্রেণী:সাহিত্য অকাদেমি স্বীকৃত ভাষা
বিষয়শ্রেণী:দেবনাগরী লিপিতে লেখা ভাষা
হাও দ্য মাইন্ড ওয়ার্কস

***হাও দ্য মাইন্ড ওয়ার্কস*** () () মার্কিন মনোবিজ্ঞানী স্টিভেন পিংকার রচিত একটি বই, যা ১৯৯৭ সালে প্রকাশিত হয়। বইটিতে মানুষের মনের কিছু অস্পষ্টভাবে ব্যাখ্যাত কার্যপদ্ধতি ও অদ্ভুত বৈশিষ্ট্য বিবর্তনবাদী দৃষ্টিভঙ্গি থেকে ব্যাখ্যা করার চেষ্টা করা হয়েছে। বইটির পরিধি বেশ ব্যাপক; পিংকার বইটিতে দৃষ্টি, অনুভূতি, নারীবাদ, এমনকি শেষ অধ্যায়ে "মানুষের জীবনের অর্থ" নিয়েও আলোচনা করছেন।

## বহিঃসংযোগ
* ''How the Mind Works'' বইয়ের ওয়েবসাইট
* "The Trouble with Psychological Darwinism" জেরি ফোডোরের লেখা *How the Mind Works*-এর একটি সমালোচনা।

বিষয়শ্রেণী:মনোবিজ্ঞানের বই
বিষয়শ্রেণী:১৯৯৭ সালে প্রকাশিত বই
বিষয়শ্রেণী:১৯৯৭-এর অ-কল্পকাহিনী বই
বিষয়শ্রেণী:ইংরেজি ভাষার বই
দ্য ল্যাংগুয়েজ ইন্সটিংক্ট

***দ্য ল্যাংগুয়েজ ইন্সটিংক্ট*** () মার্কিন মনোবিজ্ঞানী স্টিভেন পিংকারের লেখা একটি বই। বইটি ১৯৯৪ সালে প্রকাশিত হয়। বইটিতে পিংকার যুক্তি দেন যে, প্রতিটি মানুষ ভাষাপ্রয়োগের ক্ষেত্রে এক ধরনের অন্তঃস্থ পারঙ্গমতা (innate capacity) নিয়ে জন্মগ্রহণ করে। নোম চম্‌স্কির দাবী যে সমস্ত মনুষ্য ভাষা একটি বিশ্বজনীন ব্যাকরণের অস্তিত্বের প্রতি নির্দেশ করে, এ ব্যাপারেও পিংকার এই বইতে একমত প্রকাশ করেছেন। তবে শেষ অধ্যায়ে গিয়ে পিংকার যুক্তি দেন যে, প্রাকৃতিক নির্বাচনের মাধ্যমে বিবর্তনের ফলে মানুষের ভাষিক প্রবৃত্তির (language instinct) উদ্ভব হয়েছে (যার গ্রহণযোগ্যতা নিয়ে চম্‌স্কি সন্দেহ প্রকাশ করেছেন)। 
## বহিঃসংযোগ
* Pinker's website on ''The Language Instinct''
* A review (PDF document) by Randy Harris for The Globe and Mail.
* Sampson's website on ''The ‘Language Instinct’ Debate''

বিষয়শ্রেণী:১৯৯৪ সালে প্রকাশিত বই
বিষয়শ্রেণী:ভাষাবিজ্ঞানের বই
বিষয়শ্রেণী:ইংরেজি ভাষার বই
ইসলাম শাহ সুরি

**ইসলাম শাহ সুরি** সুর সম্রাজ্যের দ্বিতীয় শাসক। ইসলাম শাহ সুরির আসল নাম ছিল **জালাল খান** এবং তিনি শের শাহ সুরির পুত্র ছিলেন। ইসলাম শাহ সুরি সাত বছর (১৫৪৫ - ১৫৫৩) শাসন করেছেন। তার বার বছরের পুত্র ফিরোজ শাহ সুরি তার উত্তরসূরী হন, কিন্তু কিছু দিনের মধ্যেই শের শাহের ভাতুষ্পুত্র মুহাম্মদ মুবারিজ খান তাকে গুপ্তহত্যা করে। মুহাম্মদ মুবারিজ খান মুহাম্মদ শাহ আদিল নামে শাসন করেছেন।

## তথ্যসূত্র



বিষয়শ্রেণী:১৫৩৩-এ মৃত্যু
বিষয়শ্রেণী:সুরি সাম্রাজ্য
বিষয়শ্রেণী:ভারতের ইতিহাস
বিষয়শ্রেণী:১৫৫৪-এ মৃত্যু
বিষয়শ্রেণী:পশতুন বংশোদ্ভূত ভারতীয় ব্যক্তি
মুহাম্মদ শাহ আদিল

**মুহাম্মদ শাহ আদিল** সুর সম্রাজ্যের চতুর্থ শাসক ছিলেন। মুহাম্মদ শাহ আদিলের আসল নাম হল **মুহাম্মদ মুবারিজ খান** এবং তিনি শের শাহ সুরির ভাতুষ্পুত্র ছিলেন। ১৫৫৩ খিস্টাব্দে ফিরোজ শাহ সুরিকে গুপ্তহত্যা করে তিনি সুর সম্রাজ্যের শাসক হিসেবে নিজেকে প্রতিষ্ঠা করেন। ফিরোজ শাহ সুরি শের শাহ সুরির দৌহিত্র ছিলেন, যার বয়স ছিল মাত্র বার বছর। তার উত্তরাধিকারী হিসেবে ১৫৫৫ খ্রিষ্টাব্দে রাজ্যের ভার গ্রহণ করেন ইব্রাহিম শাহ সুরি।



বিষয়শ্রেণী:শুরি সম্রাজ্য
বিষয়শ্রেণী:ভারতের ইতিহাস
বিষয়শ্রেণী:সুরি সাম্রাজ্য
বিষয়শ্রেণী:পশতুন বংশোদ্ভূত ভারতীয় ব্যক্তি
বিষয়শ্রেণী:১৫৫৭-এ মৃত্যু
ফিরোজ শাহ সুরি

**ফরোজ শাহ সুরি** (১৫৪০ - ১৫৫৩) সুর সম্রাজ্যের তৃতীয় শাসক ছিলেন। তিনি ইসলাম শাহ সুরির পুত্র এবং শের শাহ সুরির দৌহিত্র ছিলেন। তিনি মাত্র বার বছর বয়সে ১৫৫৩ খ্রিষ্টাব্দে রাজ্যের শাসক ভার গ্রহণ করেন। কিছু দিনের মধ্যেই শের শাহ সুরির ভাতুষ্পুত্র মুহাম্মদ মুবারিজ খান (যিনি পরবর্তীতে মুহাম্মদ শাহ আদিল নামে রাজ্য শাসক করেন) দ্বারা গুপ্তহত্যার স্বীকার হন।



বিষয়শ্রেণী:১৫৪০-এ জন্ম
বিষয়শ্রেণী:১৫৫৩-এ মৃত্যু
বিষয়শ্রেণী:সুরি সাম্রাজ্য
বিষয়শ্রেণী:ভারতের ইতিহাস
বিষয়শ্রেণী:১৫৪০-এর দশকে জন্ম
বিষয়শ্রেণী:পশতুন বংশোদ্ভূত ভারতীয় ব্যক্তি
বিষয়শ্রেণী:১৫৫৪-এ মৃত্যু
সুরি সাম্রাজ্য

**সুরি সাম্রাজ্য** ছিল আফগান মুসলিম বংশ দ্বারা প্রতিষ্ঠিত সাম্রাজ্য। যা ১৫৪০ থেকে ১৫৫৫/১৫৫৬ পর্যন্ত  প্রায় ১৬ বছর ধরে ভারতীয় উপমহাদেশের উত্তরাঞ্চলে একটি বিশাল অঞ্চল শাসন করেছিলেন। সাসারাম (বর্তমানে-বিহার) ছিল সুর সাম্রাজ্যের রাজধানী।

## ইতিহাস
সুর সাম্রাজ্য প্রতিষ্ঠা করেন বীর শের শাহ সুরি। তিনি ১৫৩৯ খ্রিষ্টাব্দে চৌষা যুদ্ধে মুঘল সম্রাট হুমায়ুনকে যুদ্ধে পরাজিত করে এ সুরি সাম্রাজ্য গড়ে তোলেন। মুঘল সম্রাট তার শাসন পুনপ্রতিষ্ঠা করলে তাদের শাসনের পতন ঘটে।

## সুরি সাম্রাজ্যের শাসকগণ
[থাম্ব|150x150পিক্সেল|১৭৮ গ্রাম রৌপ্য মুদ্রা, [রুপি|রুপিয়া, শেরশাহ সুরি দ্বারা প্রকাশিত, ১৫৪০-১৫৫৫ খ্রিস্টাব্দে, এটি প্রথম রুপি]]

## আরও দেখুন
* দিল্লি সালতানাত

## তথ্যসূত্র

## বহিঃসংযোগ

* Islâm,622 -present
* Sher Shah Suri and early Mughal period

বিষয়শ্রেণী:সুরি সাম্রাজ্য
বিষয়শ্রেণী:১৫৪০-এ ভারতে প্রতিষ্ঠিত
বিষয়শ্রেণী:সাম্রাজ্য
বিষয়শ্রেণী:বাংলার ইতিহাস
বিষয়শ্রেণী:বিহারের ইতিহাস
বিষয়শ্রেণী:ভারতের ইতিহাস
বিষয়শ্রেণী:পাকিস্তানের ইতিহাস
বিষয়শ্রেণী:সুন্নি মুসলিম রাজবংশ
ইব্রাহিম শাহ সুরি

**ইব্রাহিম শাহ সুরি** সুর সম্রাজ্যের পঞ্চম শাসক। তার উত্তরাধিকার ছিলেন আহমেদ খান যিনি পরবর্তীতে ১৫৫৫ খ্রিষ্টাব্দে সিকান্দার শাহ সুরি নামে শাসন কার্য পরিচালনা করেছেন।

## তথ্যসূত্র

বিষয়শ্রেণী:সুরি সাম্রাজ্য
বিষয়শ্রেণী:১৬শ শতাব্দীর ভারতীয় শাসক
বিষয়শ্রেণী:ভারতীয় মুসলিম
বিষয়শ্রেণী:পশতুন বংশোদ্ভূত ভারতীয় ব্যক্তি
সিকান্দার শাহ সুরি

**সিকান্দার শাহ সুরি** সুর সম্রাজ্যের ষষ্ঠ শাসক ছিলেন। সিকান্দার শাহ সুরির আসল নাম ছিলো **আহমেদ খান**। ১৫৫৫ খ্রিষ্টাব্দে হুমায়ুন তাকে পরাজিত করে পুনরায় মুঘল শাসন প্রতিষ্ঠা করতে সক্ষম হন। যুদ্ধে পরাজিত হয়ে তিনি উত্তর পাঞ্জাবের সিওয়ালিক পর্বতে পালিয়ে যান। সিকান্দার শাহ সুরি এবং তার ভাই আদিল শাহ সুরি মুঘল সম্রাট আকবরের বিরুদ্ধে যুদ্ধ করেছিলেন এবং পরাজিত হয়েছিলেন।



বিষয়শ্রেণী:সুরি সাম্রাজ্য
বিষয়শ্রেণী:ভারতের ইতিহাস
বিষয়শ্রেণী:পশতুন বংশোদ্ভূত ভারতীয় ব্যক্তি
বিষয়শ্রেণী:১৫৫৯-এ মৃত্যু
আদিল শাহ সুরি

**আদিল শাহ সুরি** সুর সম্রাজ্যের সপ্তম ও সর্বশেষ শাসক।  তিনি সিকান্দার শাহ সুরির ভাই ছিলেন, ১৫৫৫ খ্রিষ্টাব্দে হুমায়ুনের কাছে সিকান্দার শাহ সুরি পরাজিত হলে যিনি দিল্লীর পূর্বাঞ্চল শাসন করছেন। তিনি এবং সেকান্দার শাহ সুরি দিল্লীর সিংহাসনে বসার জন্য মুঘল সম্রাট আকবরের সাথে যুদ্ধে লিপ্ত হন।

আদিল শাহের রাজ্বতের কিছু দিনের মধ্যেই, তিনি আবার বঙ্গের শাসক মুহাম্মদ শাহের সঙ্গে কঠর দ্বন্দ্ব্বযুদ্ধে জড়িয়ে পরেন।

নভেম্বর ৫, ১৫৫৬ খ্রিষ্টাব্দে বৈরাম খাঁর নেতৃত্বে আকবরের মুঘল সেনারা পানিপাতের দ্বিতীয় যুদ্ধে দিল্লী থেকে ৫০ মাইল উত্তরে সংখ্যায় বিশাল হেমুর শক্তিশালী বাহিনীকে পরাজিত করে, হেমু চোখে ঘটনাচক্রে তীর বিদ্ধ হলে, তাকে অচেতন অবস্থায় আকবরের কাছে নিয়ে আসা হয় এবং পরে তার শিরশ্ছেদ করা হয়।

## তথ্যসূত্র

বিষয়শ্রেণী:সুরি সাম্রাজ্য
বিষয়শ্রেণী:ভারতের ইতিহাস
বিষয়শ্রেণী:১৫৫৭-এ মৃত্যু
বিষয়শ্রেণী:ভারতীয় মুসলিম
বিষয়শ্রেণী:পশতুন বংশোদ্ভূত ভারতীয় ব্যক্তি
বিষয়শ্রেণী:ভারতের রাজবংশ
ফিলোসফিয়া ন্যাচারালিস প্রিন্সিপিয়া ম্যাথামেটিকা

**ফিলোসফিয়া নেচারালিস প্রিন্সিপিয়া ম্যাথেমেটিকা** ( অর্থ: *প্রাকৃতিক দর্শনের গাণিতিক নীতি*) নব্য লাতিন ভাষায় রচিত ইংরেজ বিজ্ঞানী এবং আধুনিক বিজ্ঞানের অন্যতম পথিকৃৎ স্যার আইজাক নিউটনের লেখা সবচেয়ে বিখ্যাত বইয়ের নাম। বইটি ১৬৮৭ সালের ৫ জুলাই প্রকাশিত হয়। ১৭২৬ সালে প্রথম সংস্করণের ভুলগুলো সংশোধন করে দ্বিতীয় আরেকটি সংস্করণ প্রকাশিত হয়। পদার্থবিজ্ঞানের ইতিহাসে অত্যন্ত গুরুত্বপূর্ণ তিনটি বিষয় এতে আলোচিত হয়: নিউটনের গতিসূত্র যা চিরায়ত বলবিজ্ঞানের ভিত্তি স্থাপন করে, সার্বজনীন মহাকর্ষ তত্ত্ব এবং কেপলারের গ্রহীয় গতি সম্পর্কিত সূত্রের প্রমাণ। প্রিন্সিপিয়াকে বিজ্ঞানের ইতিহাসে সবচেয়ে গুরুত্বপূর্ণ ও প্রভাবশালী বইগুলোর একটি হিসেবে গণ্য করা হয়।

ভৌত তত্ত্বগুলোকে সূত্রের মাধ্যমে প্রকাশ করার জন্য নিউটন এই বই প্রকাশের আগেই এক নতুন ধরনের গণিতের উন্নয়ন ঘটিয়েছিলেন যা বর্তমানে ব্যবকলনীয় ক্যালকুলাস নামে পরিচিত। অবশ্য ক্যালকুলাসের ভাষা তিনি প্রিন্সিপিয়াতে উল্লেখ করেননি। এর বদলে তার সবগুলো গুরুত্বপূর্ণ তত্ত্বই জ্যামিতির ভাষায় তুলে ধরেন।

নিউটন প্রিন্সিপিয়ার সাথে পরবর্তীকালে একটি অংশ যোগ করেছিলেন যা "General Scholium" নামে পরিচিত। এই অংশেই নিউটন তার বিখ্যাত *Hypotheses non fingo* (আমি কোন প্রকল্প তৈরি করি না) উক্তিটি করেন।

## তথ্যসূত্র

## বহিঃসংযোগ
### লাতিন সংস্করণ

**প্রথম সংস্করণ (১৬৮৭)**

* ট্রিনিটি কলেজ লাইব্রেরী, কেমব্রিজ টীকাসহ প্রথম সংস্করণের নিউটনের নিজস্ব অনুলিপিটির ডিজিটাল সংস্করণ।
* কেমব্রিজ বিশ্ববিদ্যালয়, কেমব্রিজ ডিজিটাল লাইব্রেরি  নিউটনের প্রথম সংস্করণটির নিজস্ব অনুলিপি, তার মন্তব্য এবং সংশোধনগুলি ফাঁকা পৃষ্ঠা দিয়ে রাখা হয়েছে।
* ১৬৮৭: নিউটনের ''প্রিন্সিপিয়া'', প্রথম সংস্করণ (১৬৮৭, লাতিন ভাষায়) ।গোনারাস লাইব্রেরির অনুলিপিটিতে উচ্চ-রেজোলিউশনের উপস্থাপনা।
* ১৬৮৭: নিউটনের ''প্রিন্সিপিয়া'', প্রথম সংস্করণ (১৬৮৭, লাতিন ভাষায়)।
* প্রকল্প গুটেনবার্গ
* ইটিএইচ-বিবলিওটেক জুরিখ।গ্যাব্রিয়েল ক্র্যামারের লাইব্রেরি থেকে।
* ফিলোসপিয়া ''ন্যাচারালিস প্রিন্সিপিয়া ম্যাথেমেটিকা'' কংগ্রেসের লাইব্রেরিতে বিরল পুস্তক এবং বিশেষ সংগ্রহ বিভাগ থেকে

**দ্বিতীয় সংস্করণ (১৭১৩)**

* ইটিএইচ-বিবলিওটেক জুরিখ।
* ইটিএইচ-বিবলিওটেক জুরিখ ( আমস্টারডামের পুনরায় মুদ্রণ ১৭২৩)।

**তৃতীয় সংস্করণ (১৭২৬)**

* ইটিএইচ-বিবলিওটেক জুরিখ।

**পরবর্তী লাতিন সংস্করণ**

* ''প্রিন্সিপিয়া'' (লাতিন ভাষায়, টীকায়িত)। ১৮৩৩ গ্লাসগো পুনর্মুদ্রণ (খণ্ড ১) লাতিন সংস্করণের বই ১ এবং ২ সহ লেসিউর, জ্যাকিয়ার এবং ক্যালান্দ্রিনি কর্তৃক টীকাযুক্ত ১৭৩৯-৪২
* 

বিষয়শ্রেণী:১৬৮৭-এর বই
বিষয়শ্রেণী:পদার্থবিজ্ঞানের বই
বিষয়শ্রেণী:লাতিন ভাষার বই
বিষয়শ্রেণী:গণিতের বই
বিষয়শ্রেণী:আইজ্যাক নিউটন
বিষয়শ্রেণী:প্রাকৃতিক দর্শন
বিষয়শ্রেণী:১৭শ শতাব্দীর লাতিন ভাষার বই
বিষয়শ্রেণী:১৮শ শতাব্দীর লাতিন ভাষার বই
জেমস ফ্রাংক

**জেমস ফ্রাঙ্ক** জার্মানির হামবুর্গে জন্মগ্রহণকারী বিখ্যাত পদার্থবিজ্ঞানী। তিনি ১৯২৫ সালে পদার্থবিজ্ঞানে নোবেল পুরস্কার লাভ করেন। পরমাণুর উপর ইলেকট্রনের প্রভাব বিষয়ে গবেষণার জন্য তিনি পদার্থবিজ্ঞানী গুস্টাফ লুটভিগ হের্ৎস-এর সাথে যৌথভাবে নোবেল পুরস্কার লাভ করেছিলেন।

## তথ্যসূত্র


## বহিঃসংযোগ
* http://nobelprize.org/physics/laureates/1925/franck-bio.html biography, on the Nobel website
* Annotated bibliography for James Franck from the Alsos Digital Library for Nuclear Issues
* James Franck Biography – American Philosophical Society (Bio appears after Sommerfeld's)

thumb|right|জেমস ফ্রাংক ১৯৫২ সালে শিকাগোতে

বিষয়শ্রেণী:জার্মান পদার্থবিজ্ঞানী
বিষয়শ্রেণী:১৮৮২-এ জন্ম
বিষয়শ্রেণী:১৯৬৪-এ মৃত্যু
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:ইহুদি মার্কিন বিজ্ঞানী
বিষয়শ্রেণী:ম্যানহাটন প্রকল্পের ব্যক্তিত্ব
বিষয়শ্রেণী:জার্মান নোবেল বিজয়ী
বিষয়শ্রেণী:জনস হপকিন্স বিশ্ববিদ্যালয়ের শিক্ষক
বিষয়শ্রেণী:শিকাগো বিশ্ববিদ্যালয়ের শিক্ষক
বিষয়শ্রেণী:হাইডেলবার্গ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হামবোল্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হামবোল্ড বিশ্ববিদ্যালয়ের শিক্ষক
বিষয়শ্রেণী:মাক্স প্লাংক পদক বিজয়ী
বিষয়শ্রেণী:মার্কিন অজ্ঞেয়বাদী
বিষয়শ্রেণী:পরীক্ষণমূলক পদার্থবিজ্ঞানী
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:কোয়ান্টাম পদার্থবিজ্ঞানী
বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য
গুস্টাভ লুডভিগ হের্‌ৎস

**গুস্টাভ লুডভিগ হের্‌ৎস** () জার্মান পদার্থবিজ্ঞানী। জার্মান সাম্রাজ্যের হামবুর্গে জন্মগ্রহণ করেন। তিনি বিখ্যাত বিজ্ঞানী হাইনরিখ রুডল্‌ফ হের্‌ৎস-এর চাচাতো ভাই। ১৯২৫ সালে পরমাণুতে ইলকট্রনের প্রভাববিষয়ে গবেষণার জন্য অপর বিজ্ঞানী জেমস ফ্রাংক-এর সাথে যৌথভাবে নোবেল পুরস্কার লাভ করেন।

## বহিঃসংযোগ
* Biography at Nobel.se 

বিষয়শ্রেণী:১৮৮৭-এ জন্ম
বিষয়শ্রেণী:১৯৭৫-এ মৃত্যু
বিষয়শ্রেণী:জার্মান নোবেল বিজয়ী
বিষয়শ্রেণী:জার্মান পদার্থবিজ্ঞানী
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:হামবোল্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মাক্স প্লাংক পদক বিজয়ী
বিষয়শ্রেণী:পরীক্ষণমূলক পদার্থবিজ্ঞানী
বিষয়শ্রেণী:কোয়ান্টাম পদার্থবিজ্ঞানী
জঁ-বাতিস্ত পেরাঁ

**জঁ-বাতিস্ত পেরাঁ** () (সেপ্টেম্বর ৩০, ১৮৭০ - এপ্রিল ১৭, ১৯৪২) ফ্রান্সের নোবেল বিজয়ী পদার্থবিজ্ঞানী। তিনি ফ্রান্সের লিল নগরীতে জন্মগ্রহণ করেন। লিলে অবস্থিত École Normale Supérieure-তে অধ্যয়ন করেছিলেন। তিনি ১৯২৬ সালে পদার্থের বিচ্ছিন্ন গঠন বিষয়ে গবেষণা এবং বিশেষত থিতানো ভারসাম্য আবিষ্কারের জন্য পদার্থবিজ্ঞানে নোবেল পুরস্কার লাভ করেন। তিনি ১৮৯৪-৯৭ সালের দিকে École Normale Supérieure স্কুলের সহকারী হিসেবে যোগ দিয়েছিলেন এবং এখানেই ক্যাথোড রশ্মি ও রঞ্জন রশ্মি নিয়ে গবেষণা করেন। পরবর্তিতে ১৯১০ সালে প্যারিসের সরবোনে এক বিশ্ববিদ্যালয়ের অধ্যাপক হিসেবে যোগ দেন। দ্বিতীয় বিশ্বযুদ্ধের সময় জার্মানি ফ্রান্স দখল করে নেয়ার পূর্ব পর্যন্ত এখানেই কর্মরত ছিলেন।

## পাদটীকা


## বহিঃসংযোগ
* 1926 Nobel Prize

বিষয়শ্রেণী:১৮৭০-এ জন্ম
বিষয়শ্রেণী:১৯৪২-এ মৃত্যু
বিষয়শ্রেণী:ফরাসি পদার্থবিজ্ঞানী
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:ফরাসি নোবেল বিজয়ী
বিষয়শ্রেণী:ফরাসি নাস্তিক
বিষয়শ্রেণী:ফরাসি সমাজতন্ত্রী
বিষয়শ্রেণী:ইউএসএসআর-এর বিজ্ঞান একাডেমির সম্মানিত সদস্য
বিষয়শ্রেণী:ফরাসি বিজ্ঞান একাডেমির সদস্য
বিষয়শ্রেণী:তাত্ত্বিক পদার্থবিজ্ঞানী
বিষয়শ্রেণী:প্যারিস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মাতেউচি পদক বিজয়ী
শহীদ বুদ্ধিজীবী স্মৃতিসৌধ, মিরপুর

**মিরপুর শহীদ বুদ্ধিজীবী স্মৃতিসৌধ** বাংলাদেশের রাজধানী ঢাকা শহরের মিরপুরে অবস্থিত। ১৯৭১ সালের ১৪ই ডিসেম্বর আল বদর বাহিনীর হাতে নিহত বুদ্ধিজীবীদের স্মরণে এটি নির্মিত হয়। ১৯৭২ সালের ২২শে ডিসেম্বর এই সৌধের ফলক উন্মোচন করেন বাংলাদেশের তৎকালীন প্রধানমন্ত্রী শেখ মুজিবুর রহমান। এটির স্থপতি ছিলেন মোস্তফা হারুন কুদ্দুস হিলি।

## বিবরণ

এটি প্রধানত দুটি অংশে বিভক্ত। দক্ষিণ পাশের অংশটি প্রখ্যাতজনদের জন্য সংরক্ষিত কবরস্থান। উত্তরের বড় অংশটি সাধারণদের জন্য কবরস্থান। এই উত্তর-দক্ষিণের মাঝখানের অংশটিতে অবস্থিত হল এই শহীদ বুদ্ধিজীবীদের স্মরণে স্মৃতিসৌধ / স্তম্ভ। বর্তমানে এটি ঢাকা উত্তর সিটি কর্পোরেশনাধীন।

## দৃশ্য

## তথ্যসূত্র

## বহিঃসংযোগ

বিষয়শ্রেণী:মিরপুর
বিষয়শ্রেণী:ঢাকার ভবন ও স্থাপনা
বিষয়শ্রেণী:বাংলাদেশের স্বাধীনতা যুদ্ধের স্মৃতিস্তম্ভ ও স্মারক
চার্লস টমসন রিস উইলসন

**চার্লস টমসন রিস উইলসন** () (সিএইচ) (ফেব্রুয়ারি ১৪, ১৮৬৯ – নভেম্বর ১৫, ১৯৫৯) ছিলেন প্রখ্যাত স্কটীয় পদার্থবিজ্ঞানী। তিনি বাষ্পকে ঘনীভূত করার মাধ্যমে তড়িতাহিত বস্তুকণার গতিপথকে দৃশ্যমান করার পদ্ধতি আবিষ্কারের কারণে ১৯২৭ সালে বিজ্ঞানী আর্থার হোলি কম্পটন-এর সাথে যৌথভাবে পদার্থবিজ্ঞানে নোবেল পুরস্কার লাভ করেন।

## জীবনী
থাম্ব|উইলসনের ব্যভবহৃত ক্লাউড চেম্বার
তিনি স্কটল্যান্ডের প্যারিশের অন্তর্ভুক্ত গ্লেনকোর্সের মিড্‌লোথিয়ানে জন্মগ্রহণ করেন। তার বাবার নাম জন উইলসন এবং মা অ্যানি ক্লার্ক হার্পার। ১৮৭৩ সালে বাবা মারা যাওয়ার পর তাদের পরিবার ম্যানচেস্টারে চলে যায়। তিনি ম্যানচেস্টার বিশ্ববিদ্যালয়ের ওয়েন্‌স কলেজে জীববিজ্ঞান বিষয়ে অধ্যয়ন করেন এবং তার লক্ষ্য ছিল চিকিৎসক হওয়া। এখানে পড়াশোনা শেষে তিনি কেমব্রিজ বিশ্ববিদ্যালয়ের সিডনি সাসেক্স কলেজে যান পড়াশোনার উদ্দেশ্যে। সেখানে গিয়ে তিনি পদার্থবিজ্ঞান এবং রসায়নে আগ্রহী হয়ে উঠেন।

তার আগ্রহের মূল বিষয় ছিল আবহ-বিজ্ঞান। ১৮৯৩ সালে তিনি মেঘ এবং এর বিভিন্ন ধর্ম নিয়ে গবেষণা শুরু করেন। কিছুদিন বেন নেভিসের একটি মানমন্দিরে কাজ করতেন। এই মানমন্দিরে কাজ করার সময় তিনি মেঘের সংগঠন প্রক্রিয়ার উপর গুরুত্বপূর্ণ পর্যবেক্ষণ করতে সমর্থ হন। কেমব্রিজের গবেষণাগারে তিনি এই প্রক্রিয়াটির একটি ক্ষুদ্র সংস্করণ পুনরুৎপাদনের চেষ্টা চালান। একটি আবদ্ধ ধারক পাত্রের মধ্যে আর্দ্র বায়ু প্রবেশ করিয়ে এই পরীক্ষণ চালানো হয়েছিল। মেঘের লেজুড় কীভাবে সৃষ্টি হয় তা নিয়েও তিনি একটি পরীক্ষণ পরিচালনা করেন। আয়ন এবং বিকিরণের মাধ্যমে মূলত এর সৃষ্টি ইন্ধন পায়। ১৯২৭ সালে মেঘ চেম্বার তৈরির জন্যই তিনি পদার্থবিজ্ঞানে নোবেল পুরস্কার লাভ করেন।

১৯০৮ সালে তিনি জেসি ফ্রেসারকে বিয়ে করেন। ফ্রেসার ছিলেন গ্লাসগোর এক মন্ত্রীর মেয়ে। তাদের সংসারে চার সন্তানের জন্ম হয়েছিল। পরিবারে সাথে বসবাসের সময়ই তিনি এডিনবরায় মৃত্যুবরণ করেন।

চাঁদের পৃষ্ঠের একটি জ্বালামুখের নামকরণ করা হয়েছে তিনজন বিজ্ঞানীর নামানুসারে। জ্বালামুখটির নাম উইলসন জ্বালামুখ। বিজ্ঞানী তিনজন হলেন চার্লস টমসন রিস উইলসন, আলেকজান্ডার উইলসন এবং রাল্‌ফ এলমার উইলসন। সিডনি সাসেক্স কলেজের প্রাকৃতিক বিজ্ঞান বিষয়ক সমাজের নামকরণ করা হয়েছে উইলসন সোসাইটি।

## তথ্যসূত্র

* *Asimov's Biographical Encyclopedia of Science and Technology*, Isaac Asimov, 2nd ed., Doubleday & C., Inc., .

## বহিঃসংযোগ
* Charles Thomson Rees Wilsons biography 

বিষয়শ্রেণী:১৮৬৯-এ জন্ম
বিষয়শ্রেণী:১৯৫৯-এ মৃত্যু
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:স্কটীয় রসায়নবিদ
বিষয়শ্রেণী:স্কটীয় নোবেল বিজয়ী
বিষয়শ্রেণী:স্কটীয় পদার্থবিজ্ঞানী
বিষয়শ্রেণী:ম্যানচেস্টার বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কপলি পদক বিজয়ী
বিষয়শ্রেণী:২০শ শতাব্দীর ব্রিটিশ পদার্থবিজ্ঞানী
বিষয়শ্রেণী:ব্রিটিশ নোবেল বিজয়ী
বিষয়শ্রেণী:রয়েল সোসাইটির সভ্য
বিষয়শ্রেণী:রয়েল পদক বিজয়ী
বিষয়শ্রেণী:পরীক্ষণমূলক পদার্থবিজ্ঞানী
বিষয়শ্রেণী:রয়েল সোসাইটি অব এডিনবার্গের সভ্য
জিম্বাবুয়ের অর্থনীতি

থাম্ব|মাথাপিছু জিম্বাবুয়ের জিডিপি
১৯৮০ সালে জিম্বাবুয়েতে শ্বেতাঙ্গ-শাসনের অবসান ঘটে ও দেশটির স্বাধীনতা আন্দোলনের নায়ক রবার্ট মুগাবে প্রধানমন্ত্রী হিসেবে ক্ষমতা গ্রহণ করেন। তখন থেকে ২০১৭ সাল পর্যন্ত মুগাবে ও তার দলই জিম্বাবুয়ে শাসন করেছে, তবে ক্ষমতালোভী মুগাবে দুর্বৃত্তায়নের মাধ্যমে ক্ষমতা দখলেই বেশি আগ্রহী ছিলেন। বাকস্বাধীনতা, বিচার ব্যবস্থা ও রাজনৈতিক বিরোধীদের দমন করার মধ্য দিয়ে তিনি এর বহিঃপ্রকাশ ঘটিয়েছিলেন।

২০০০ সালের মার্চ থেকে মুগাবের সমর্থকেরা শ্বেতাঙ্গ জমিদারদের জমি জবরদখল করা শুরু করে। এর ফলে দেশটির অর্থনীতিতে ধ্বংস নেমে আসে, মুদ্রাস্ফীতি চরমে পৌঁছে (২০০৭ সালে এর হার ১১,০০% ছিল, যা সমগ্র বিশ্বে সর্বোচ্চ) এবং তীব্র খাদ্য সংকট দেখা দিয়েছিল। জাতিসংঘ দেশটির উপর স্মার্ট স্যাংশন বা চতুর নিষেধাজ্ঞা জারি করলেও এর কোন ফল হয়নি। ২০০৫ সালে নির্বাচনে মুগাবে আবার ক্ষমতায় আসেন, যদিও ধারণা করা হয় তিনি এতে ব্যাপক কারচুপির আশ্রয় নিয়েছিলেন। পূর্বে দেশটিতে বেকারত্ব ও দরিদ্রতার হার উভয়ই প্রায় ৮০%। অর্থনীতির এই করুণ দশায় জিম্বাবুয়ের অনেক নাগরিক দেশ ছেড়ে পালিয়ে গিয়েছেন।

বিষয়শ্রেণী:জিম্বাবুয়ে
বিষয়শ্রেণী:আফ্রিকার অর্থনীতি
বিষয়শ্রেণী:বিশ্ব বাণিজ্য সংস্থার সদস্যদের অর্থনীতি
ওয়েস্ট ইন্ডিজ ফেডারেশন

**ওয়েস্ট ইন্ডিজ ফেডারেশন** আমেরিকা মহাদেশের ক্যারিবীয় দ্বীপপুঞ্জের উপনিবেশগুলোর একটি জোট যা জানুয়ারি ৩, ১৯৫৮ থেকে মে ৩১, ১৯৬২ তারিখ পর্যন্ত কার্যকর ছিল। মূলত এগুলো ছিল ব্রিটিশ উপনিবেশ। এই ফেডারেশন প্রতিষ্ঠার লক্ষ্য ছিল সবাই মিলে একটি রাষ্ট্র প্রতিষ্ঠার মাধ্যমে ব্রিটিশ অধীনতা থেকে মুক্তি লাভ। কিন্তু তাদের এই সম্মিলিত স্বাধীনতা অর্জন আর হয়ে উঠেনি। কারণ রাজনৈতিক অন্তর্দ্বন্দ্বের কারণে এর আগেই ফেডারেশনটি ধ্বসে পড়ে। এই ফেডারেশনের ধারণা অনেকটা অস্ট্রেলীয় ফেডারেশন বা কানাডীয় ফেডারেশনের মত ছিল। অস্ট্রেলিয়া এবং কানাডার এই ফেডারেশনগুলো অবশ্য স্বাধীনতা লাভে সফল হয়েছিল।

## তথ্যসূত্র

## বহিঃসংযোগ
* Why 'Federation' really fell apart - Sunday, October 22, 2006: Trinidad and Tobago Express

বিষয়শ্রেণী:ক্যারিবিয়ার ইতিহাস
বিষয়শ্রেণী:ক্যারিবিয়ার রাজনীতি
বিষয়শ্রেণী:ক্যারিবীয় ইতিহাস
বিষয়শ্রেণী:দ্বীপ রাষ্ট্র
বিষয়শ্রেণী:১৯৫৮-এ প্রতিষ্ঠিত রাষ্ট্র ও অঞ্চল
বিষয়শ্রেণী:১৯৫৮-এ ব্রিটিশ সাম্রাজ্যে প্রতিষ্ঠিত
বিষয়শ্রেণী:ক্যারিবীয় প্রাক্তন রাষ্ট্র
আর্থার কম্পটন

**আর্থার হলি কম্পটন** () কম্পটন ক্রিয়া আবিষ্কারের জন্য ১৯২৭ সালে পদার্থবিজ্ঞানে নোবেল পুরস্কার লাভ করেন।  তার জন্ম মার্কিন যুক্তরাষ্ট্রের ওহাইও অঙ্গরাজ্যে। যুক্তরাষ্ট্রেই তার শিক্ষা এবং কর্মজীবন কেটেছে। ১৯৪৬ থেকে ১৯৫৩ সাল পর্যন্ত ওয়াশিংটন ইউনিভার্সিটি ইন সেন্ট লুইস বিশ্ববিদ্যালয়ের আচার্যের দায়িত্ব পালন করেন।

## তথ্যসূত্র

## বহিঃসংযোগ
* Find-A-Grave profile for Arthur Compton
* Annotated bibliography from the Alsos Digital Library for Nuclear Issues
* Biographical entry at Washington University in Saint Louis

বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন পদার্থবিজ্ঞানী
বিষয়শ্রেণী:সেন্ট লুইসে ওয়াশিংটন বিশ্ববিদ্যালয়ের আচার্য
বিষয়শ্রেণী:ম্যানহাটন প্রকল্পের ব্যক্তিত্ব
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:১৮৯২-এ জন্ম
বিষয়শ্রেণী:১৯৬২-এ মৃত্যু
বিষয়শ্রেণী:কণা পদার্থবিজ্ঞানী
বিষয়শ্রেণী:এক্স রশ্মি
বিষয়শ্রেণী:ওয়াশিংটন ইউনিভার্সিটি ইন সেন্ট লুইসের শিক্ষক
বিষয়শ্রেণী:২০শ শতাব্দীর মার্কিন পদার্থবিজ্ঞানী
বিষয়শ্রেণী:মার্কিন নোবেল বিজয়ী
বিষয়শ্রেণী:আলোক পদার্থবিজ্ঞানী
বিষয়শ্রেণী:কোয়ান্টাম পদার্থবিজ্ঞানী
বিষয়শ্রেণী:তাত্ত্বিক পদার্থবিজ্ঞানী
বিষয়শ্রেণী:শিকাগো বিশ্ববিদ্যালয়ের শিক্ষক
বিষয়শ্রেণী:মাতেউচি পদক বিজয়ী
বিষয়শ্রেণী:মিনেসোটা বিশ্ববিদ্যালয়ের শিক্ষক
বিষয়শ্রেণী:উস্টার কলেজের প্রাক্তন শিক্ষার্থী
রিও দে লা প্লাতা

thumb|300px|right|রিও দে লা প্লাতার মানচিত্র
thumb|300px|right|রিও দে লা প্লাতার উপগ্রহ চিত্র **রিও দে লা প্লাতা** (স্পেনীয়: Río de la Plata, অর্থে "রূপালী নদী"), উরুগুয়ে নদী ও পারানা নদীর সম্মিলিত হয় পুন্টো গোর্ডোতে, যা একটি ফানেল আকৃতির মোহনা। এটি দক্ষিণ আমেরিকার দক্ষিণ-পূর্ব তীরে অবস্থিত এবং উরুগুয়ে ও পারানার সংযোগস্থল থেকে আটলান্টিক মহাসাগর পর্যন্ত এর দৈর্ঘ্য প্রায় ২৯০ কিমি।

নদীটি আর্জেন্টিনা ও উরুগুয়ের মধ্যে একটি প্রাকৃতিক সীমানার সৃষ্টি করেছে। নদীটির দক্ষিণ তীরে আর্জেন্টিনার রাজধানী বুয়েনোস আইরেস এবং উত্তর তীরে উরুগুয়ের রাজধানী মোন্তেবিদেও অবস্থিত।

## তথ্যসূত্র

বিষয়শ্রেণী:আর্জেন্টিনার নদী
বিষয়শ্রেণী:উরুগুয়ের নদী
বিষয়শ্রেণী:আন্তঃসীমান্ত নদী
বিষয়শ্রেণী:দক্ষিণ আমেরিকার আন্তর্জাতিক নদী
ওয়েন উইলান্স রিচার্ডসন

থাম্ব|ব্রুকউড কবরস্থানে রিচার্ডসনের কবর
**স্যার ওয়েন উইলান্স রিচার্ডসন** (এপ্রিল ২৬, ১৮৭৯ - ফেব্রুয়ারি ১৫, ১৯৫৯) একজন বিখ্যাত ব্রিটিশ পদার্থবিজ্ঞানী। তিনি ১৯০৬ থেকে ১৯১৩ সাল পর্যন্ত প্রিন্সটন বিশ্ববিদ্যালয়ের অধ্যাপক ছিলেন। উত্তপ্ত ধাতু থেকে ইলেক্ট্রন নিঃসরণের ওপর গবেষণা পরিচালনার জন্য তিনি ১৯২৮ সালে পদার্থবিজ্ঞানে নোবেল পুরস্কার লাভ করেন। তার এই গবেষণা থার্মিয়নিক ঘটনা নামে পরিচিত যা তাকে খ্যাতি এনে দিয়েছে। এছাড়া তার নামে নামাঙ্কিত একটি তত্ত্ব আবিষ্কার যা থার্মিয়নিক নিঃসরণ নামে পরিচিত।

তিনি ইংল্যান্ডের ইয়র্কশায়ারের অন্তর্গত ডিউসবারিতে জন্মগ্রহণ করেন। তার বাবা এং মা'র নাম যথাক্রমে জোসুয়া হেনরি এবং শার্লোট মারিয়া রিচার্ডসন। তিনি ব্যাটলি গ্রামার স্কুলে প্রাথমিক অধ্যয়ন শেষে কেমব্রিজ বিশ্ববিদ্যালয়ের ট্রিনিটি কলেজে ভর্তি হন। এই ট্রিনিটি কলেজ থেকেই তিনি ১৯০০ সালে তিনি প্রাকৃতিক বিজ্ঞানে প্রথম শ্রেণীতে অনার্স পরীক্ষায় উত্তীর্ণ হন। ১৯১৪ সালে রিচার্ডসন কিংস কলেজ লন্ডন-এ পদার্থবিজ্ঞানের অধ্যাপক নিযুক্ত হন। এই কলেজে তিনি গবেষণা বিভাগের পরিচালক হিসেবে দায়িত্ব পালন শেষে ১৯৪৪ সালে অবসর গ্রহণ করেন। থারমিয়নিক্‌স ছিল তার গবেষণার মূল বিষয়। তার এই গবেষণা ছিল ভ্যাকুয়াম টিউবের ভিত্তি। এছাড়াও তিনি আলোক-তড়িৎ ক্রিয়া, *gyromagnetic effect*, রাসায়নিক বিক্রিয়ার মাধ্যমে ইলেকট্রনের নিঃসরণ, মৃদু এক্স রশ্মি এবং হাইড্রোজেনের বর্ণালি বিষয়ে বিষয়ে গবেষণা করেছিলেন।

রিচার্ডসনের চাচাতো ভাই ছিলেন রিচার্ড ডেভিসন। ডেভিসনের বাবা ক্লিনটন জোসেফ ডেভিসন ছিলেন আরেক পদার্থবিজ্ঞানী যিনি নোবেল পুরস্কার লাভ করেছেন।

## সম্মাননা
* রয়েল সোসাইটির ফেলো মনোনীত হওয়া।
* হিউস মেডেল; ১৯২০ সালে রয়েল সোসাইটি কর্তৃক। থারমিয়নিকবিদ্যার উপর গবেষণার জন্যই তাকে এই মেডেল দেয়া হয়।
* নাইট উপাধি। ১৯৩৯ সালে।
* পদার্থবিজ্ঞানে নোবেল পুরস্কার, ১৯২৮ সালে।

## তথ্যসূত্র

## বহিঃসংযোগ
* A biography by the Nobel Foundation 
* Owen Richardson's Nobel lecture on thermionics, December 12, 1929

বিষয়শ্রেণী:১৮৭৯-এ জন্ম
বিষয়শ্রেণী:১৯৫৯-এ মৃত্যু
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:ইংরেজ নোবেল বিজয়ী
বিষয়শ্রেণী:ইংরেজ পদার্থবিজ্ঞানী
বিষয়শ্রেণী:কিংস কলেজ লন্ডনের শিক্ষক
বিষয়শ্রেণী:ইউনিভার্সিটি কলেজ লন্ডনের প্রাক্তন শিক্ষার্থী
বিষয়শ্রেণী:২০শ শতাব্দীর ব্রিটিশ পদার্থবিজ্ঞানী
বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী
বিষয়শ্রেণী:ব্রিটিশ নোবেল বিজয়ী
বিষয়শ্রেণী:রয়েল সোসাইটির সভ্য
বিষয়শ্রেণী:নাইটস ব্যাচেলর
বিষয়শ্রেণী:প্রিন্সটন বিশ্ববিদ্যালয়ের শিক্ষক
বিষয়শ্রেণী:রয়েল পদক বিজয়ী
বিষয়শ্রেণী:তাত্ত্বিক পদার্থবিজ্ঞানী
বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য
হেলমান্দ সভ্যতা

**হেলমান্দ সভ্যতা** বর্তমান আফগানিস্তানের একটি সুপ্রাচীন সভ্যতা। আফগানিস্তানের হেলমান্দ প্রদেশের অন্তর্গত হেলমান্দ নদীকে কেন্দ্র করে এই সভ্যতা গড়ে উঠেছিল।

## জন্ম
হেলমান্দ নদী আফগানিস্তানে প্রবাহিত নদীগুলোর মধ্যেই অক্সাসের পরেই সর্ববৃহৎ বলে চিহ্নিত। হিন্দুকুশ পর্বতামালা থেকে উৎপন্ন হয়ে পর্বতমালার মধ্যবর্তী ‌উপত্যকার মাঝ দিয়ে প্রবাহিত হয়ে এই নদীটি একসময় পার্বত্যভূমি ত্যাগ করেছে। পার্বত্যভূমি ছেড়ে নিম্নভূমিতে নেমে আসার পর এটি পূর্বদিক থেকে বয়ে আসা আর্ঘান্দাব নদীর সাথে মিলিত হয়েছে। দুই নদীর এই সম্মিলিত প্রবাহ গার্মাসার মরুভূমির মধ্য দিয়ে প্রবাহিত হয়ে অবশেষে হামুন-ই -হেলমান্দ (বর্তমানে দক্ষিণ-পূর্ব ইরানের আফগান সীমান্তে অবস্থিত) নামক জলাভূমিতে তার পথচলার পরিসমাপ্তি টেনেছে। হেলমান্দ নদী বিধৌত হেলমান্দ প্রদেশ আফগানিস্তানের একেবারে দক্ষিণে অবস্থিত। আর এই নদীর উপত্যকা সে হিসেবে হিন্দুকুশ থেকে পামির মালভূমি হয়ে হেলমান্দের মধ্য দিয়ে ইরান পর্যন্ত বিস্তৃত। এই উপত্যকা অনুর্বর হলেও যেখানে ছোট ছোট খাল বা জলাধারের সৃষ্টি হয়েছে সেখানে চাষের উপযোগী বিশেষ পরিবেশের সৃষ্টি হয়েছে। খ্রিস্টপূর্ব ৪০০০ সনের আগেই এখানে প্রথম কৃষিকাজ শুরু হয়। এই উপত্যকায় গড়ে উঠা প্রাচীন জনবসতিগুলোর একটি বিবরণ এখানে দেয়া যেতে পারে:

* হেলমান্দের পার্শবর্তী কান্দাহার জেলায় অবস্থিত মান্ডিগাক, সঈদ কোয়ালা এবং দেহ মোরাসি-তে খ্রিস্টপূর্ব ৪র্থ সহস্রাব্দে অর্থাৎ প্রাচীন তাম্র প্রস্তর যুগে গ্রামীণ জনবসতি ছিল। বর্তমান পাকিস্তানের কোয়েতার নিকটে দাম্ব সাদাত নরামক স্থানেইএকই ধরনের কৃষিকাজ চলছিল। সে হিসেবে এখানে একধরনের সাংস্কৃতিক সংহতি বিরাজমান ছিল খ্রিস্টপূর্ব ৩২০০ - ২৬০০ সন পর্যন্ত। এই সবগুলো স্থানে একই ধরনের মৃৎশিল্পের উপস্থিতির প্রমাণ পাওয়া গেছে। উদাহরণস্বরুপ দাম্ব সাদাতের সিরামিক এবং কোয়েত্তা পণ্যসামগ্রীর নাম করা যায়।
* তুর্কমেনিস্তানের নামাজগা সংস্কৃতিতে খ্রিস্টপূর্ব ৩২০০-২৭০০ সনে এ ধরনের মৃৎশিল্পের উপস্থিতির প্রমাণ পাওয়া গেছে।
* সবচেয়ে উল্লেখযোগ্য শাহর-ই-সোকতা, কারণ এটিই হেলমান্দ সভ্যতার সবচেয়ে প্রভাবশালী নগরী ছিল। ইরানের হামুন-ই-হেলমান্দে অবস্থিত এই নগরীর ইতিহাসকে তিনটি পর্যায়ে ভাগ করা হয়:
# আদিম যুগ (খ্রিস্টপূর্ব ৩২০০-২৭০০)
# আদি-নগর যুগ (খ্রিস্টপূর্ব ২৭০০-২৫০০)
# আদি-রাষ্ট্র যুগ (খ্রিস্টপূর্ব ২৫০০-২২০০)
* প্রথম দুই যুগের সংস্কৃতির সাথে পূর্বের দুই অঞ্চলের সংস্কৃতির প্রচুর মিল পাওয়া যায় যদিও তৃতীয় যুগে এই মিল আর অবশিষ্ট থাকেনি। অন্যদিকে এই শহর থেকে ৪০০ কিলোমিটার দূরে অবস্থিত মান্ডিগাকের চতুর্থ ও পঞ্চম পর্বের সাথে এর প্রায় হুবহু মিল রয়েছে। উভয় শহরের বিস্তারই ছিল উল্লেখযোগ্য। এ থেকে বোঝা যায় প্রায় চার পাচ'শ কিলোমিটারের এই অঞ্চলে একটি সাংস্কৃতিক সংহতি ছিল যা থেকে জন্ম নেয় হেলমান্দ সভ্যতা। অর্থাৎ খ্রিস্টপূর্ব ২৬০০ সনের দিকে হেলমান্দ সংস্কৃতি একটি সভ্যতার স্তরে উন্নীত হয়েছিল। কারণ এই সময়েই বিভিন্ন অঞ্চে সংস্কৃতির সংহতি পরিলক্ষিত হয়েছে।

## তথ্যসূত্র

* ভারতবর্ষের মানুষের ইতিহাস ২ - সিন্ধু সভ্যতা [ও অন্যান্য তাম্রযুগের সংস্কৃতিসমূহ এবং ভাষার রূপ ইরাবর্তনের ইতিহাস খ্রিস্টপূর্ব ১৫৫ (ক্যা.) পর্যন্ত] - ইরফান হাবিব - ভাষান্তর, কাবেরী বসু; ন্যাশনাল বুক এজেন্সি প্রাইভেট লিমিটেড

বিষয়শ্রেণী:সিন্ধু সভ্যতা
ক্লিনটন জোসেফ ডেভিসন

**ক্লিনটন জোসেফ ডেভিসন** (জন্ম: অক্টোবর ২২, ১৮৮১ - মৃত্যু: ফেব্রুয়ারি ১, ১৯৫৮) একজন মার্কিন পদার্থবিজ্ঞানী। ১৯২৭ সালে বেল ল্যাব্‌স-এ কর্মরত থাকা অবস্থায় তিনি দ্য ব্রোয়ি প্রকল্প নিশ্চিত বলে প্রমাণ করেন। ইলেকট্রন অপবর্তন আবিষ্কারের মাধ্যমে তিনি নিশ্চিত করেছিলেন যে, সকল পদার্থেরই একটি তরঙ্গ ধর্ম রয়েছে। তার এই আবিষ্কারের জন্য তিনি ১৯৩৭ সালে অপর বিজ্ঞানী জর্জ প্যাগেট থমসন-এর সাথে যৌথভাবে পদার্থবিজ্ঞানে নোবেল পুরস্কার লাভ করেন। তার ছেলে রিচার্ড ডেভিসন আরেক বিখ্যাত মার্কিন পদার্থবিজ্ঞানী। তার ভাতিজা ওয়েন উইলিয়ান্‌স রিচার্ডসন নোবেল বিজয়ী পদার্থবিজ্ঞানী।

## জন্ম ও শিক্ষাজীবন

## কর্মজীবন

## পুরস্কার ও সম্মাননা
* নোবেল পুরস্কার, (১৯৩৭)

## তথ্যসূত্র

## বহিঃসংযোগ
* Nobel biography 

বিষয়শ্রেণী:১৮৮১-এ জন্ম
বিষয়শ্রেণী:১৯৫৮-এ মৃত্যু
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:বেল ল্যাব্‌স-এর বিজ্ঞানী
বিষয়শ্রেণী:মার্কিন পদার্থবিজ্ঞানী
বিষয়শ্রেণী:কার্নেগী মেলন বিশ্ববিদ্যালয়ের শিক্ষক
বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:এলিয়ট ক্রেসন পদক বিজয়ী
বিষয়শ্রেণী:পদার্থবিজ্ঞানে কমস্টক প্রাইজ বিজয়ী
বিষয়শ্রেণী:২০শ শতাব্দীর মার্কিন পদার্থবিজ্ঞানী
বিষয়শ্রেণী:পরীক্ষণমূলক পদার্থবিজ্ঞানী
বিষয়শ্রেণী:মার্কিন নোবেল বিজয়ী
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
লুই দ্য ব্রোয়ি

**লুই ভিক্তর পিয়ের রেমোঁ দ্য ব্রোয়ি** () (আগস্ট ১৫, ১৮৯২ – মার্চ ১৯, ১৯৮৭), নোবেল পুরস্কার বিজয়ী ফরাসি পদার্থবিজ্ঞানী। তিনি প্রথম পদার্থের তরঙ্গধর্মের ধারণা দেন এবং এই ধারণার মাধ্যমে নীলস‌ বোরের কোয়ান্টাম তত্ত্বের নিয়মগুলোর ব্যাখ্যা দেবার চেষ্টা করেন।

## প্রধান প্রকাশনাসমূহ
থাম্ব|''Ondes et mouvements, ১৯২৬''
* *র‍্যশের্শ স্যুর লা তেওরি দে কোয়ান্তা* (*Recherches sur la théorie des quanta*; "কোয়ান্টাম তত্ত্বের উপরে গবেষণাসমূহ"), অভিসন্দর্ভ, প্যারিস, ১৯২৪
* *ওঁদ এ মুভমঁ* (*Ondes et mouvements*; "তরঙ্গ ও গতি") প্যারিস: গোতিয়ে-ভিলার, ১৯২৬
* *রাপর ও কোঁসেই দ্য ফিজিক সোলভে* (*Rapport au 5e Conseil de Physique Solvay.*; "৫ম সোল্ভে পদার্থবিজ্ঞান সমিতির প্রতিবেদন") ব্রাসেলস, ১৯২৭
* *লা মেকানিক ওঁদ্যুলাতোয়ার* (*La mécanique ondulatoire*; "তরঙ্গ বলবিজ্ঞান") প্যারিস: গোতিয়ে-ভিলার, 1928.
* *মাতিয়ের এ ল্যুমিয়ের* (*Matière et lumière*; "পদার্থ ও আলো") প্যারিস: আলবাঁ মিশেল, ১৯৩৭
* *উ্যন তঁতাতিভ দাঁতেরপ্রেতাসিওঁ কোজাল এ নোঁ-লিনেয়্যার দ্য লা মেকানিক ওঁদ্যুলাতোয়ার: লা তেওরি দ্য লা দুব্‌ল সোল্যুসিওঁ* (*Une tentative d'interprétation causale et non linéaire de la mécanique ondulatoire: la théorie de la double solution.*; "তরঙ্গ বলবিজ্ঞানের কার্যকারণভিত্তিক ও অ-রৈখিক ব্যাখার একটি প্রচেষ্টা: দ্বৈত সমাধান তত্ত্ব") প্যারিস: গোতিয়ে-ভিলার, ১৯৫৬.
* *স্যুর লে সঁতিয়ে দ্য লা সিয়ঁস* (*Sur les sentiers de la science*; "বিজ্ঞানের পথে পথে") 
* *আঁত্রোদ্যুকসিওঁ আ লা নুভেল তেওরি দে পার্তিক্যুল দ্য ম্যসিও জঁ-পিয়ের ভিজিয়ে এ দ্য সে কোলাবোরাতর* (*Introduction à la nouvelle théorie des particules de M. Jean-Pierre Vigier et de ses collaborateurs.*; "জঁ-পিয়ের ভিজিয়ে ও তাঁর সহযোগীদের নতুন কণাতত্ত্বের ভূমিকা") প্যারিস: গোতিয়ে-ভিলার, ১৯৬১। প্যারিস: আলবাঁ মিশেল, ১৯৬০
* *এত্যুদ ক্রিতিক দে বাজ দ্য লাঁতেরপ্রেতাসিওঁ আকত্যুয়েল দ্য লা মেকানিক ওঁদ্যুলাতোয়ার* (*Étude critique des bases de l'interprétation actuelle de la mécanique ondulatoire.*; "তরঙ্গ বলবিজ্ঞানের বর্তমান ব্যাখ্যার ভিত্তিসমূহের সমালোচনামূলক গবেষণা") প্যারিস: গোতিয়ে-ভিলার, ১৯৬৩
* *সের্তিত্যুদ এ আঁসের্তিত্যুদ দ্য লা সিয়ঁস* (*Certitudes et incertitudes de la science*; "বিজ্ঞানের নিশ্চয়তা ও অনিশ্চয়তা") প্যারিস: আলবাঁ মিশেল, ১৯৬৬

## পাদটীকা


## বহিঃসংযোগ
* "Les Immortels: Louis de BROGLIE" (Académie française, in French)
* "Louis de Broglie – Biography " (Nobel Foundation)
* Louis de Broglie and Schrodinger's Cat
* 
* Paul Theroff (2005) An Online Gotha: Broglie Genealogy

বিষয়শ্রেণী:১৮৯২-এ জন্ম
বিষয়শ্রেণী:১৯৮৭-এ মৃত্যু
বিষয়শ্রেণী:ফরাসি পদার্থবিজ্ঞানী
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:মাক্স প্লাংক পদক বিজয়ী
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:ফরাসি নোবেল বিজয়ী
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:ফরাসি বিজ্ঞান একাডেমির সদস্য
বিষয়শ্রেণী:রয়েল সুয়েডীয় বিজ্ঞান অ্যাকাডেমির সদস্য
বিষয়শ্রেণী:কোয়ান্টাম পদার্থবিজ্ঞানী
বিষয়শ্রেণী:তাত্ত্বিক পদার্থবিজ্ঞানী
বিষয়শ্রেণী:প্যারিস বিশ্ববিদ্যালয়ের প্রাক্তন শিক্ষার্থী